[image: ]

DEBRECENI EGYETEM GAZDASÁGTUDOMÁNYI KAR
		TANULMÁNYI ÉS OKTATÁSI
 OSZTÁLY
H-4002 Debrecen, Pf.: 400
Tel.: 52/512-900 (75547), e-mail: felveteli@econ.unideb.hu

2027. évi keresztféléves felvételi tájékoztató
mesterképzésre történő jelentkezéshez

A 2027. februárban induló mesterképzésekre való jelentkezés elektronikusan történik (E-felvételi) a www.felvi.hu honlapon.

Jelentkezési határidő: 2026. november 15.
 (Végső dokumentum feltöltési és
jelentkezési sorrend módosítási határidő: 2027. január 7.
Felvételi döntés (ponthúzás): 2027. január 21.)

Jelentkezéskor feltöltendő dokumentumok:

Az alábbi dokumentumokat a www.felvi.hu honlapon az E-felvételi felületre kell feltölteni a jelentkezőknek:
 
1. a 2006. február 1. előtt szerzett magyar felsőfokú végzettséget tanúsító oklevél, 
1. külföldi felsőfokú oklevél,
1. hivatalos igazolás az oklevél minősítéséről azoktól, akiknek az oklevele nem tartalmazza a minősítést,
1.  a 2003. január 1. előtt szerzett nyelvvizsga bizonyítvány(ok),
1.  többletpontra jogosító igazolás(ok),
1.  Master of Business Administration (MBA) szakra jelentkezőknek munkahelyi igazolás arról, hogy mióta áll munkaviszonyban. A szakra történő felvétel feltétele az oklevél megszerzésétől számított legalább kétéves munkahelyi tapasztalat. 
1. Lean és működési kiválósági menedzser mesterszakra jelentkezőknek bármely képzési területen legalább alapfokozatú oklevéllel és minimum három év időtartamú műszaki vagy gazdasági vagy agrár vagy informatikai vagy orvos- és egészségtudományi területen, legalább középvezetői tapasztalattal kell rendelkezniük. A munkatapasztalatot cégjegyzésre jogosult képviselő által aláírt igazolással és munkaköri leírással szükséges igazolni.

Az egyes szakokra történő jelentkezési feltételekről a Felsőoktatási felvételi tájékoztatóban találhatók bővebb információk:

https://www.felvi.hu/felveteli/jelentkezes/felveteli_tajekoztato/FFT_2027K


[bookmark: _GoBack]Mesterszakra történő jelentkezés esetén előzetes kreditelismertetést kell lefolytatni, amihez a szükséges adatlapokat (melyek megtalálhatóak a kar honlapján (https://econ.unideb.hu/node/230) az adott mesterszaknál)  2026. november 15-ig  kérjük a  DE Gazdaságtudományi Kar Tanulmányi Osztályára beküldeni! (Cím: DE GTK Tanulmányi és Oktatási Osztály, 4002 Debrecen Pf. 400.) Minden beküldött adatlaphoz külön kérünk mellékelni a teljesített tárgyakról hivatalos igazolást (leckekönyv másolat, vagy kreditigazolás, vagy törzslap/oklevélmelléklet fénymásolata). Nem kell kreditelismerési adatlapot küldeniük azoknak, akik az adott mesterszakon teljes kreditérték beszámításával vehetők figyelembe (a képzési és kimeneti követelmények alapján). További információk:
https://www.felvi.hu/felveteli/jelentkezes/felveteli_tajekoztato/FFT_2027K/jelentkezes/mesterkepzesre


A szakmai és motivációs felvételi elbeszélgetéssel kapcsolatos információk 

A szakmai és motivációs felvételi elbeszélgetés időpontja: 
Debreceni képzési helyre jelentkezőknek: 2026. december 17.
Siófoki képzési helyre jelentkezőknek: 2026. december 18.

(A pontos időpontról és helyszínről, illetve a felvételi vizsgadíj (4000 Ft) befizetésével kapcsolatos információkról értesítést küldünk a felvételi jelentkezéskor megadott e-mail címre.)
Minden felvételizőnek az értesítésben megjelölt időpontban kell megjelennie. Aki nem jelenik meg a felvételi elbeszélgetésen, nem nyerhet felvételt.
A felvételi elbeszélgetésre kérjük, szíveskedjen magával hozni:
1. személyi igazolvány (vagy útlevél, jogosítvány, ami alkalmas a személyazonosság igazolására).


A mesterképzési szakokra történő jelentkezés esetén a jelentkezőknek 4000 Ft intézményi felvételi eljárási díjat kell átutalási megbízással befizetni. A vizsgadíjat csak egyszer kell befizetni, függetlenül attól, hogy a jelentkező a karon belül hány mesterképzési szakra jelentkezik. A befizetett eljárási díj vissza nem téríthető.

A szóbeli felvételi eredménye (max. 40 pont) a www.felvi.hu honlapon a saját E-felvételi felületen lesz megtekinthető.

